Diari Oficial de la Generalitat Valenciana


Sumari del DOGV 9179, del 22-09-2021 (2021/9144)

RESOLUCIÓ de 23 d'agost de 2021, de la Conselleria d'Educació, Cultura i Esport, per la qual es modifica l'autorització al centre docent estranger Newton College, d'Elx.
-------------------------------------------------------------------------------------------------------------------------------------------------------------------------

### Dades del document

Número de DOGV
:   9179

Data del DOGV
:   22-09-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/9144


Data del document
:   23-08-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 23 d'agost de 2021, de la Conselleria d'Educació, Cultura i Esport, per la qual es modifica l'autorització al centre docent estranger Newton College, d'Elx. [2021/9144]  
Antecedents de fet  
Primer. L'expedient ha sigut iniciat a instàncies del representant legal de l'entitat titular del centre docent estranger Newton College, amb número de codi 59384583, d'Elx, pel qual sol·licita modificació de l'autorització per ampliació de llocs escolars.  
Segon. Per Resolució de 19 de novembre de 2008, es va autoritzar el centre per a impartir els següents ensenyaments del sistema educatiu britànic:  
- Autorització plena des de Pre-Nursery (1-2 anys) fins a Year 6 (10 a 11 anys) amb una capacitat màxima de 650 alumnes.  
- Autorització temporal per al curs Year 7 (11-12 anys) amb una capacitat per a 56 escolars. Aquesta autorització temporal té validesa fins al 7 de febrer de 2010.  
Tercer. La titularitat del centre ha presentat escrit de la representació diplomàtica britànica acreditada a Espanya, Fundació British Council, en el qual certifica el compliment dels requisits del país d'origen per a impartir els següents ensenyaments:  
- Des de Pre-Nursery (1 any) fins a Year 7 (11 a 12 anys) amb una capacitat màxima de 1000 alumnes espanyols i estrangers amb una validesa fins al 22 de març de 2025.  
Quart. Consta en l'expedient informe favorable de la Unitat Tècnica de la Direcció Territorial d'aquesta conselleria a Alacant respecte de la documentació tècnica aportada pel centre.  
Pel que respecta a Inspecció d'Educació, no resulta preceptiu l'emissió del seu informe ja que, a més de no sol·licitar el centre ampliació d'ensenyaments, mitjançant declaració responsable aquest manifesta que no hi ha hagut variació en la composició del professorat de les etapes de Pre-Nursery a Year 7.  
  
Fonaments de dret  
  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 26 d'octubre de 2016, l'òrgan competent per a dictar la present resolució és el secretari autonòmic d'Educació i Formació Professional.  
  
2n. Els centres docents estrangers a Espanya, de conformitat amb l'article 5.1 del Reial decret 806/1993, hauran de reunir els requisits que, per a la creació de centres docents i la validesa oficial plena dels seus ensenyaments, exigisca la legislació dels països conforme al sistema educatiu dels quals pretenguen impartir-los.  
Donant compliment a l'esmentat article, el centre presenta certificat de Fundació British Council, de data 15 d'abril de 2021, que acredita que «el centre reuneix els requisits de l'article 5 número 1 del Reial decret 806/93 per a ser inscrit com a col·legi britànic per a impartir ensenyaments a alumnes de Pre-Nursery (d'1 any d'edat) al curs de Year 7 (d'11 a 12 anys d'edat) (?). La inspecció estima que, pel seu personal i instal·lacions, el centre té capacitat per a acollir 1000 alumnes».  
  
3r. De conformitat amb l'article 6 del Reial decret 806/1993 «els centres estrangers a Espanya hauran de reunir, en tot cas, les condicions de seguretat i higiene, acústiques i d'habitabilitat que s'exigeixen en la legislació espanyola».  
A aquest efecte, consta en l'expedient informe favorable de la Unitat Tècnica d'aquesta conselleria a Alacant en el qual queda acreditada la conformitat de les obres realitzades en el centre amb la normativa vigent.  
  
De conformitat amb tot això, resolc:  
  
Primer  
Modificar l'autorització al centre següent, en els termes i condicions que a continuació s'especifiquen:  
Codi:96943924  
Denominació genèrica del centre: centre docent privat estranger.  
Denominació específica del centre: Newton College.  
Titular: Colegios Laude, SL.U.  
Domicili: Camí Vell d'Elx-Alacant, km 3  
Localitat: Elx (03138)  
Província: Alacant.  
Ensenyaments que s'autoritzen i capacitat:  
S'autoritza la impartició dels següents ensenyaments de l'English National Curiculum:  
- Des de Pre-Nursery (1 any) fins a Year 7 (11 a 12 anys) amb una capacitat màxima de 1000 alumnes espanyols i estrangers amb una validesa fins al 22 de març de 2025.  
  
Segon  
La present resolució tindrà efectes acadèmics a partir del curs 2021-2022 i mentre es trobe vigent el certificat expedit per la representació diplomàtica britànica acreditada a Espanya, Fundació British Council, havent de presentar-se en aquesta Conselleria l'actualització d'aquesta certificació. En cas contrari, podrà procedir-se, d'ofici, a la revocació de l'autorització d'obertura i funcionament del centre.  
  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 23 d'agost de 2021.- El secretari autonòmic d'Educació i Formació Professional: Miguel Soler Gracia.